Viorica Dăncilă a susţinut un discurs-replică în Parlament, în care a transmis mai multe mesaje liderilor politici care au atacat Guvernul la dezbaterea moţiunii de cenzură.

"Aţi vorbit mult, dar pe lângă subiect, nu am auzit cum veţi guverna şi cu cine", a spus Dăncilă.

Ea a subliniat că nu a ameninţat cu doare penale şi că nu o să-şi dea demisia "din premier".

"Doamna Turcan, ameninţarea cu dosare penale, nu mi-aş permite niciodată să fac acest lucru, aş avea impresia că sunt de acord cu ce a făcut liderul dvs de partid, dosar penal pentru înaltă trădare pentru un parteneriat strategic, puteţi preda lecţii. Nu am ameninţat cu dosare penale".

"Domnule Ponta, e greu să vă răspund, pot afirma că nu o să trădez niciodată acest premier, o să fiu mai bărbat decât dvs, să stau în picioare când partidul trece prin criză. Nu o să-mi dau demisia din premier, nu aţi înţeles poate o parte din colegi i-aţi minţit. Domnule Ponta, avei cel puţin bun simţ, vorbiţi totuşi cu o femeie, ştiu că nu respectaţi pe nimeni, aţi vorbit de salariul de europarlamentar, sunteţi ultimul care să faceţi referire la salariul de europarlamentar, să fim corecţi"

"Votaţi moţiunea, votaţi alegerile anticipate? Sunteţi de acord cu alegerile anticipate? Eu nu cred, aş vrea să vină aici o propunere de alegeri anticipate şi românii să se uite câţi dintre dvs care azi spuneti da veţi şi vota pentru anticipate".

redactare G.M.